கேள்வி: தமிழர் இறுதிச்சடங்குகள் குறித்து விரிவாக சொல்லுங்கள்.
பதில்: File:TamilFolkArtistsInFuneral.jpg தமிழர் இறுதிச்சடங்குகள் என்பவை தமிழரிடையே நிலவும் இறப்புச் சடங்குகளாகும். இவை தமிழ்நாட்டின் வட்டாரங்களுக்கு இடையே சிற்சில வேறுபாடுகளுடன் காணப்படலாம்.
கேள்வி: தமிழர் இறுதிச்சடங்குகள் - எட்டு கட்டுகள் பற்றி விளக்கவும்.
பதில்: இறந்த மனிதரை தமிழ்ச் சமுதாயத்தில் ''பிணம்'' என்று அழைப்பர். இறந்த மனிதரின் உடலில் எட்டு கட்டுகள் இடப்படுகின்றன: இரண்டு கை விரல்களையும் இணைத்து ''கைகட்டு'' போடப்படுகிறது. இரண்டு கால் கட்டை விரல்களைச் சேர்த்து ''கால்கட்டு'' போடப்படுகிறது. வாயில் வெற்றிலைப் பாக்கு நசுக்கி வைத்து வாயை மூடி ''வாய்க்கட்டு'' போடப்படுகிறது. வாய் தளர்ந்துவிடாமல் இருக்க உச்சந்தலை முதல் நாடிவரை ''நாடிக்கட்டு'' போடப்படுகிறது. தொப்புள் காற்று புகுந்து வயிறு உப்பாமல் இருக்க ''தொப்புள்'' கட்டு போடப்படுகிறது. நாடிக்கட்டையும், வாய்கட்டையும் இணைத்து அவை வெளித் தெரியாமல் இருக்க கட்டுவது ''தலைக்கட்டு'' ஆண்களின் பிறப்புறுப்பு தெரியாமல் கட்டப்படும் கட்டு ''கோவணக்கட்டு'' எனப்படும். இ்வ்வாறு பெண்களுக்கும் கட்டு போடப்படுகிறது. பிறகு பிணத்தின் முகம் தெற்கு பார்த்தவாறு கிடத்துகின்றனர். இறந்தவரின் நெற்றியில் ஒரு ரூபாய் காசு வைக்கப்படுகிறது. இறந்தவரை படுக்கவைத்தோ அல்லது அமரவைத்தோ, அவரின் தலைப்பகுதியில் நாழி எனப்படும் முகத்தலளவை நிறைய நெல் அல்லது அரிசியை வைப்பர். இப்பழக்கத்தை ''நிறைநாழி வைத்தல்'' என்று தென் தமிழகத்தில் குறிப்பர். அதன் மீது விளக்கு வைப்பர்.
கேள்வி: தமிழர் இறுதிச்சடங்குகள் - துக்கம் சொல்லி விடுதல் என்பது என்ன?
பதில்: இறப்புச் செய்தியை உள்ளூரில் உள்ள உறவினர்களுக்குத் தெரிவிக்க கோள்காரர் அனுப்புவர். மேலும் ஊரில் உள்ளவர்கள் இறப்புச் செய்தியை அறியும் விதமாக பறையாட்டம் எனப்படும் பறையடிக்கப்படும். பிணம் அடக்கம் செய்யப்படும் வரை தப்பு அடிக்கப்படும். வெளியூருக்கும் ஆட்கள் அனுப்படுவர். சில பகுதிகளில் அதற்கென்ற உள்ள ''காக்கிலுவாடன்'' என்பவர்கள் செல்வர்.எழவு சொல்லிகள், கட்டுரை, இராமா, பக்கம் 36- 39 குமுதம் (இதழ்) பொங்கல் சிறப்பிதழ் 13 சனவரி 2003, துக்கச் செய்தியைத் தெரிவிக்கச் சென்றவர்கள் திரும்பி வரும்வரை பிணத்தை எடுக்கமாட்டார்கள். தொலை தொடர்பு வசதி பெருகிவிட்டதால் இப்போது ஆட்களை அனுப்பும் வழக்கம் இல்லை.
கேள்வி: தமிழர் இறுதிச்சடங்குகள் - கோடி துணி எடுத்து வருதல் குறித்து விரிவாக சொல்லுங்கள்.
பதில்: இறந்தவரை நீராட்டிய பிறகு கோடித் துணி எனப்படும் புதுத் துணியை அணிவிப்பர். கோடித் துணி அணிவிப்பதில் பல வகை உண்டு. இறந்தவரின் பிறந்த வீட்டுக் கோடியை அரண்மனைக் கோடி என்பர். சம்பந்தி வீட்டுக் கோடியை சம்பந்திக் கோடி என்பர். இறப்பு நடந்த வீட்டில் பிறந்த பெண்கள் அனைவரும் கோடி அணிவிப்பதுண்டு. இறந்தவரின் உடலை விட்டு நீங்கிய உயிர் புது வாழ்க்கைத் தொடங்குகிறது என்பதே இக்கோடித் துணியின் அடையாளம் என்று கருதப்படுகிறது. இறந்தவருக்குக் கோடி என்னும் புதுத் துணி போடுவது தமிழர் வாழ்வில் சங்கக்காலத்திலிருந்தே இருந்துள்ளது என்பதை புறநானூறு 286 ஆம் பாடல் வழியாக தெரிகிறது.[https://www.tamilsurangam.in/literatures/ettuthogai/purananooru/purananooru_286.html புறநானூறு - 286. பலர்மீது நீட்டிய மண்டை!]
கேள்வி: தமிழர் இறுதிச்சடங்குகள் - பிணம் எடுத்தல் பற்றி நீங்கள் என்ன அறிந்துள்ளீர்கள்?
பதில்: File:The last travel.jpg சடங்குகள் முடிந்த பின்னர் பிணத்தின் முகம் வீட்டைப் பார்த்தும் கால்கள் இடுகாட்டைப் பார்த்தும் பாடையில் வைக்கப்படும். வெற்றிலைப் போடும் வழக்கம் உள்ளவர் எனில் பிணத்தில் ஆடையில் வெற்றிலை, பாக்கு, புகையிலை போன்றவற்றை முடித்து சுமந்து செல்லும் வழக்கமும் உண்டு. இறந்த மனிதரின் உடலில் ஆவி உறைந்திருக்கிறது என்ற நம்பிக்கையில் இறந்தவரின் ஆவியின் தேவை கருதியே இப்படையல்கள் இடப்படுகின்றன. அதன் ஒரு பகுதியாக இறந்தவரின் நெற்றியில் ''நெற்றிக் காசு'', வாய்க்கரிசி போடுதல் போன்றவை செய்யபடுகின்றன. பிணம் புறப்பட்டப் பிறகு வீட்டில் உள்ள பெண்கள் வீட்டின் முன் உள்ள தெருவில் சாணம் அல்லது நீர் தெளித்து இடத்தை தூய்மைப்படுத்துவர்.
கேள்வி: தமிழர் இறுதிச்சடங்குகள் - முச்சந்தி என்பது என்ன?
பதில்: இடுகாட்டுக்குச் செல்லும் பாதையில் உள்ள முச்சந்தியில் சில சடங்குகளைச் செய்வர். பின்னர் தாங்கள் தூக்கி இருந்த தோளுக்கு பதில் மற்றொரு தோளில் பாடை மாற்றிக் கொள்வர். இப்போது பிணத்தின் கால் வீட்டை நோக்கியும் தலை இடுகாட்டை நோக்கியும் உள்ளவாறு பாடையை திருப்பி எடுத்துச் செல்வர். வழி நெடுக்க பொரி, நாணயம்கள், மலர்கள் போன்றவற்றை தூவிச் செல்வர். இடுகாட்டுச் சடங்கு சுடுகாட்டில் நீர்குடம் உடைத்தல், கொள்ளிவைத்தல் போன்ற சடங்குகள் செய்யப்படுகின்றன. பொதுவாக தாய்க்கு முத்த மகனும், தந்தைக்கு இளைய மகனும் கொள்ளி வைக்கின்றனர். பின்னர் என்றைக்கு பால் ஊற்றுதல், கருமாதி செய்தல் போன்ற விசயங்கள் முடிவு செய்து அங்கே அதற்கான நாட்கள் தெரிவிக்கப்படும். பின்னர் குளித்துவிட்டு அல்லது கை, கால் முகம் கழுவி தலையில் தண்ணீர் தெளித்துக் கொண்டு இறப்பு நடந்த வீட்டிற்கு வருவர். அங்கு இறந்தவர் இடத்தில் ஏற்றி வைக்கப்பட்டுள்ள தலை விளக்கு எனப்படும் விளக்கைப் பார்ப்பர்.[https://www.tamilvu.org/ta/tdb-titles-cont-folklore-html-death-ritual-340104 இறப்புச் சடங்கு், முனைவர் சி.சுந்தரேசன், தமிழ் இணையக் கல்விக் கழகம்]